PATVIRTINTA

Vilniaus r. Maišiagalos kun. Juzefo Obrembskio gimnazijos direktoriaus

2025 m. d. įsakymu Nr. V1-

**VILNIAUS R. MAIŠIAGALOS KUN. JUZEFO OBREMBSKIO GIMNAZIJOS**

**MOKINIŲ MOKYMOSI KRŪVIŲ REGULIAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus r. Maišiagalos kun. Juzefo Obrembskio gimnazijos mokinių mokymosi krūvių reguliavimo tvarkos aprašo (toliau – Aprašo) paskirtis – apibrėžti mokymosi krūvių reguliavimo tikslus, uždavinius ir principus.
2. Tvarka parengta vadovaujantis 2025–2026 ir 2026–2027 metų bendraisiais ugdymo planais, patvirtintais LR švietimo, mokslo ir sporto ministro 2025 m. gegužės 21 d. Nr. V-559, Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta LR sveikatos apsaugos ministro 2011 m. rugpjūčio mėn. 10 d. Nr. V-773.

**II SKYRIUS**

**MOKYMOSI KRŪVIŲ REGULIAVIMO TIKSLAS, UŽDAVINIAI, PRINCIPAI**

1. Mokymosi krūvių reguliavimo tikslas – vadovaujantis Bendrosiose programose numatytu

ugdymo turiniu, optimizuoti mokinių mokymo(-si) krūvį.

1. Mokymosi krūvių reguliavimo uždaviniai:
	1. skatinti mokytojų bendradarbiavimą planuojant ugdymo procesą ir reguliuojant mokinių mokymosi krūvius;
	2. tobulinti pamokos organizavimo kokybę sudarant sąlygas mokiniui kuo daugiau išmokti pamokoje;
	3. mokyti mokinį mokytis, planuoti savo laiką.
2. Mokymosi krūvių reguliavimo principais:
	1. ugdymo turinys diferencijuojamas ir individualizuojamas, atsižvelgiant į mokinių amžių, turimą patirtį, poreikius, gebėjimų lygį, mokymosi stilius;
	2. numatant tobulintinas sritis ir siekiant geresnės ugdymo kokybės atsižvelgiama į mokymosi krūvių reguliavimo priežiūros išvadas ir rekomendacijas;
	3. mokytojai bendradarbiaudami derina mokymosi krūvį kiekvienoje klasėje.

**III SKYRIUS**

**MOKYKLOS, MOKYTOJŲ, PAGALBOS MOKINIUI SPECIALISTŲ IR MOKINIŲ FUNKCIJOS KRŪVIŲ REGULIAVIMO PROCESE**

1. Mokinių mokymosi krūvių reguliavimo tvarkai įgyvendinti sudaromas priemonių planas, kuris koreguojamas kasmet arba pagal poreikį mokslo metų eigoje.

# Mokyklos direktorius:

* 1. inicijuoja mokinių mokymosi krūvių bei mokiniams skiriamų namų darbų apimčių kontrolę;
	2. užtikrina mokytojų kvalifikacijos tobulinimą;
	3. tenkina mokinių poreikius išnaudojant ugdymo plano galimybes.

# Direktoriaus pavaduotojas ugdymui:

* 1. vykdo sistemingą mokinių mokymosi krūvių apimčių kontrolę;
	2. stebi ir reguliuoja mokinių namų darbų krūvį;
	3. skatina mokytojų bendradarbiavimą, kvalifikacijos tobulinimą ir patirties sklaidą;
	4. inicijuoja kontrolinių darbų grafikų sudarymą;
	5. teikia metodinę pagalbą mokytojams mokymo(si) krūvio reguliavimo klausimais;
	6. sudaro pamokų ir neformaliojo ugdymo tvarkaraščius pagal reikalavimus;
	7. teikia informaciją mokyklos bendruomenei apie mokinių darbo krūvių reguliavimo tvarką ir rezultatus.

# Mokytojai:

* 1. racionaliai planuoja pamokos laiką;
	2. individualiai konsultuoja mokinius likviduojant žinių spragas;
	3. bendradarbiaudami tarpusavyje derina kontrolinių darbų grafiką;
	4. nustato vertinimo ir įsivertinimo kriterijus;
	5. taiko ugdymo naujoves ir aktyvius mokymo(si) metodus, tam kad mokiniai pajustų augimo, atradimo džiaugsmą pamokoje;
	6. vykdo vidinę ir tarpdalykinę integraciją;
	7. diferencijuoja ir individualizuoja mokymą;
	8. optimizuoja namų darbų krūvį.

# Klasių vadovai:

* 1. reguliariai domisi auklėtinių mokymosi krūvių problemomis, bendraudami su mokiniais ir jų tėvais;
	2. tarpininkauja sprendžiant kylančias problemas ir sunkumus tarp auklėtinių ir mokomųjų dalykų mokytojų;
	3. informuoja mokyklos vadovus, socialinį pedagogą apie problemas ir sunkumus, jei jų nepavyksta išspręsti.

# Pagalbos mokiniui specialistai:

* 1. teikia metodinę pagalbą mokytojui siekiant pažinti mokinių individualumą;
	2. bendradarbiauja su mokinių tėvais ir teikia jiems metodinę pagalbą;
	3. atlieka tyrimus ir jų duomenis pristato gimnazijos bendruomenei;
	4. aiškinasi mokinių mokymosi nesėkmių priežastis bei numato prevencines priemones.

# Mokiniai:

* 1. kreipiasi į klasės vadovą, jei iškyla problemų dėl šio Aprašo nesilaikymo;
	2. bendradarbiauja su mokyklos vadovais, vaiko pagalbos specialistais tiriant mokymosi

krūvius, sprendžiant jų reguliavimo problemas;

* 1. produktyviai dirba, efektyviai išnaudoja pamokos laiką, nesukeliant drausmės problemų.

# Tėvai:

* 1. kontroliuoja vaiko darbo ir poilsio režimą;
	2. bendradarbiauja su vaiko klasės vadovu, dėstančiais mokytojais, mokyklos vadovais

ir pagalbos mokiniui specialistais.

**IV SKYRIUS**

**KRŪVIŲ REGULIAVIMO PRIEMONĖS**

1. Mokiniai per dieną gali turėti ne daugiau kaip: 6 – pradinio ugdymo programoje, 7 - pagrindinio ir vidurinio ugdymo programoje pamokas;

# Namų darbai:

* 1. namų darbai skiriami grįžtamajai informacijai gauti; siekiant įtvirtinti mokinių turimas žinias bei gebėjimus; pagilinti žinias arba pašalinti mokymosi spragas; ugdyti gebėjimą taikyti įgytas teorines žinias praktinių užduočių atlikimui bei naudotis informaciniais šaltiniais;
	2. ugdyti mokinio pareigingumą ir atsakomybę, savarankiško darbo įgūdžius;
	3. namų darbų užduotys gali būti: trumpalaikės (užduotis privaloma atlikti iki kitos dalyko pamokos), ilgalaikės (užduotis privaloma atlikti iki susitartos datos);
	4. namų darbai diferencijuojami atsižvelgiant į mokinių gebėjimus:
		1. motyvuotiems, gabiems mokiniams skiriamos kūrybinės užduotys, ugdančios kritinį mąstymą, gebėjimą analizuoti ir vertinti informacinius šaltinius;
		2. stokojantiems mokymosi motyvacijos, turintiems mokymosi sunkumų mokiniams skiriamos užduotys, padedančios stiprinti savigarbą, įvertinti gautas žinias, šalinti mokymo(si) spragas;
	5. namų darbai turi atitikti mokinio galias, būti tikslingi ir naudingi tolesniam mokinio mokymui ir mokymuisi, padėtų siekti numatytų mokymosi tikslų, neskiriami atostogoms, neskiriami dėl įvairių priežasčių neįvykusių pamokų uždaviniams įgyvendinti;
	6. siekiant mažinti namų darbų krūvį mokiniams, mokytojams rekomenduojama praktikuoti pamokose aktyviuosius mokymo metodus, kurie skatintų kuo daugiau išmokti pamokose;
	7. namų darbai privalo būti pasakomi bei paaiškinami pamokoje ir tą pačią dieną užfiksuojami elektroniniame dienyne;
	8. namų darbai privalo būti patikrinti ar aptarti;
	9. grožinės literatūros skaitymas neįskaitomas į mokinio namų darbų krūvį;
	10. Rekomenduojama, kad vidutinis laikas visų dalykų namų darbams atlikti pradinėse klasėse neturėtų viršyti 40 min. per dieną, įskaitant skaitymo įgūdžių ugdymą, pagrindinio ugdymo pirmame koncentre – 60 min., pagrindinio ugdymo antrame koncentre ir viduriniame ugdyme – 120 min. Siekti mažinti mokinių laiką, praleistą prie ekranų: atliekant namų užduotis įsivertinti būtinybę užduotis skirti elektroninėse aplinkose. Atsižvelgiant į individualius mokinių poreikius namų darbams skirtas laikas gali didėti, bet ne daugiau nei 20 procentų nurodyto laiko.

# Kontrolinių darbų vykdymas:

* 1. per dieną organizuojamas tik vienas kontrolinis darbas;
	2. ne vėliau kaip prieš savaitę mokytojai pažymi numatomus kontrolinius darbus elektroninio dienyno Tamo atsiskaitomųjų darbų grafike;
	3. apie kontrolinį darbą mokiniai informuojami ne vėliau kaip prieš savaitę. Dėl objektyvių priežasčių mokytojas turi teisę kontrolinio darbo laiką pakeisti, bet būtina suderinti su mokiniais;
	4. kontroliniai darbai neskiriami paskutinę dieną prieš mokinių atostogas, pirmą dieną po mokinių atostogų, po šventinių dienų, po ligos, pusmečio paskutinę savaitę bei birželio mėn. paskutines dvi savaites;
	5. dėl ligos ar kitų svarbių priežasčių nerašęs kontrolinio darbo (baigus temą / ciklą) privalo atsiskaityti per 10 darbo dienų (mokinių atostogos neįskaičiuojamos);
	6. kontrolinius darbus mokytojas ištaiso ir grąžina mokiniams per 5-7 darbo dienas, lenkų ir lietuvių kalbos ir literatūros iki 10 darbo dienų;
	7. kontrolinių darbų analizė pristatoma ir aptariama su visais klasės mokiniais, pasidžiaugiama jų sėkmėmis, nesėkmės aptariamos individualiai, numatomi būdai mokymosi spragoms šalinti;
	8. kontrolinių ir kitų darbų planavimas, skyrimas, fiksavimas organizuojamas vadovaujantis Vilniaus r. Maišiagalos kun. Juzefo Obrembskio gimnazijos mokymosi pasiekimų vertinimo ir vertinimo rezultatų panaudojimo tvarkos aprašu, patvirtintu Vilniaus r. Maišiagalos kun. Juzefo Obrembskio gimnazijos direktoriaus 2024 m. sausio 5 d. įsakymu Nr.V1-10.

# Atsiskaitomųjų darbų planavimas ir vykdymas:

* 1. atsiskaitomuosius darbus planuoja, jų formą, turinį nustato ir vykdo mokytojai;
	2. atsiskaitymų užduotys turi būti pateiktos taip, kad būtų aiškūs vertinimo kriterijai, aiški užduoties vertė taškais (balais), kad mokinys suprastų padarytas klaidas ir galėtų įsivertinti;
	3. savarankiškas darbas 5–8, I–IV gimnazijos klasėse fiksuojamas elektroniniame dienyne;
	4. apie savarankišką darbą mokiniai informuojami prieš 1–2 konkretaus dalyko pamokas.

#  Savarankiškų darbų organizavimas:

* 1. savarankiškas darbas gali trukti 15-30 minučių. Mokiniai gali naudotis mokytojo nurodytomis mokymo ir kita informacine medžiaga. Savarankiško darbo tikslas – sužinoti, kaip mokinys geba pritaikyti įgytas žinias, atlikdamas praktines užduotis. Mokytojas konsultuoja mokinius, padeda individualiai, nori įsitikinti, kaip įtvirtinamąją užduotį sugeba atlikti kiekvienas mokinys;
	2. patikrinti ir įvertinti savarankiški darbai turi būti grąžinti kitos pamokos metu.
1. Mokytojas savo nuožiūra gali integruoti dalykus, organizuoti integruoto darbo dieną, savaitę ar ilgesnį laikotarpį.
2. Nuo dailės, muzikos, fizinio ugdymo dalies pamokų gali būti atleidžiami 1–8, I–IV gimnazijos klasių mokiniai, jei jie mokosi formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko bendrajai programai, arba kai mokinys yra nacionalinių ar tarptautinių olimpiadų einamaisiais mokslo metais prizinės vietos laimėtojas vadovaujantis Vilniaus r. Maišiagalos kun. Juzefo Obrembskio gimnazijos mokinių atleidimo nuo dailės, muzikos, šokio ir fizinio ugdymo pamokų tvarkos aprašu.
3. Sprendimas priimamas dalyko, nuo kurio dalies (70 procentų) pamokų mokinys atleidžiamas, mokytojui susipažinus su formalųjį švietimą papildančio ugdymo ar neformaliojo vaikų švietimo programų turiniu. Šių programų turinys turi derėti su bendrųjų programų turiniu.
4. Mokinio iki 14 metų tėvai (globėjai) arba mokinys nuo 14 iki 18 metų, turėdamas tėvų rašytinį sutikimą, iki rugsėjo 15 d. klasės vadovui pateikia:
	1. nustatytos formos prašymą;
	2. pažymą apie mokinio mokymąsi dailės, muzikos, meno, sporto mokykloje arba baigimo pažymėjimą;
	3. neformaliojo vaikų švietimo programą, pagal kurią mokinys mokosi, nuorodą į ją arba formalųjį švietimą papildančio ugdymo programos, pagal kurią mokosi, turinį.
5. Atleidžiamų mokinių sąrašus klasių vadovai suderinus su pavaduotoju ugdymui pateikia direktoriui iki einamųjų mokslo metų spalio 1 d. Direktorius rengia ir tvirtina įsakymą dėl mokinių atleidimo nuo dailės, muzikos, šokio, fizinio ugdymo pamokų.
6. Jei mokiniai pagal neformaliojo švietimo programas pradėjo mokytis I pusmečio metu, tėvai gali teikti prašymą dėl atleidimo nuo pamokų II pusmetį pirmąją II pusmečio savaitę.
7. Mokinių tėvų (globėjų) prašymus, pažymas ir programas saugo klasių vadovai iki mokslo metų pabaigos.
8. 1–4 klasių mokiniai atleidžiami nuo dalies meninio ugdymo (dailės ir technologijų, muzikos, šokio) ir/ar fizinio ugdymo pamokų, jei pagal tvarkaraštį pamoka yra pirma arba paskutinė.
9. 5–8, I–IV gimnazijos klasių mokiniai atleidžiami nuo dalies dailės, muzikos, fizinio ugdymo pamokų, nepriklausomai nuo pamokos laiko.
10. Už atleistų nuo pamokų mokinių saugumą pirmos ir paskutinės pamokų metu atsako

tėvai.

1. Tais atvejais, kai atleistam nuo dailės, muzikos, šokio ar fizinio ugdymo mokiniui pamoka nėra pirma ar paskutinė, dalyko mokytojas sudaro mokiniui galimybę užsiimti mokymosi ar kitokia saviugdos veikla. Mokinys privalo būti mokytojo nurodytoje erdvėje, laikytis mokinio elgesio taisyklių. Mokiniui savavališkai pasišalinus iš nurodytos vietos žymima „n“, atsakomybė už vaiko saugumą tenka mokinio tėvams.
2. Mokiniui, kuriam ugdymas organizuojamas namie, gimnazija, suderinusi su mokinio tėvais (globėjais, rūpintojais) ir atsižvelgusi į gydytojo rekomendacijas, rengia individualų ugdymo planą. Dalį pamokų gydytojo leidimu mokinys gali lankyti gimnazijoje arba mokytis nuotoliniu būdu. Suderinus su mokinio tėvais (globėjais, rūpintojais), gimnazijos vadovo įsakymu mokinys gali nesimokyti dailės, muzikos, šokio, technologijų ir fizinio ugdymo. Dienyne ir mokinio individualiame ugdymo plane įrašoma „atleista“ prie mokinio nesimokomų dalykų. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, Vilniaus r. Maišiagalos kun. Juzefo Obrembskio gimnazijos mokinių mokymo namuose tvarkos aprašu.
3. Gyvenimo įgūdžio programą pradinio ugdymo programoje integruojama į kitus dalykus.

# Adaptacinio laikotarpio skyrimas:

* 1. 5 klasės mokiniams ir skiriamas 1 mėnesio adaptacinis laikotarpis:
		1. mokiniai rugsėjo mėnesį pažymiais nevertinami, pasiekimai netikrinami kontroliniais darbais. Mokytojas, norėdamas išsiaiškinti ugdymo(si) pasiekimus, taiko individualius mokinių pažinimo būdus;
	2. iš užsienio grįžusiems mokiniams skiriamas ne trumpesnis kaip 6 mėnesių adaptacinis laikotarpis (esant reikalui, adaptacinis laikotarpis gali būti ilginamas):
		1. parengiamas individualus ugdymo planas, numatomas atvykusio mokinio individualios pažangos stebėjimas per adaptacinį laikotarpį;
		2. numatomas klasės vadovo, mokytojų darbas su atvykusiu mokiniu ir mokinio tėvais (globėjais, rūpintojais) pasitelkiami mokiniai savanoriai, padėsiantys atvykusiam mokiniui sklandžiai įsitraukti į mokyklos bendruomenės gyvenimą;
		3. organizuojamos individualios veiklos ugdymo programų skirtumams likviduoti;
		4. nustatomas poreikis papildomai mokytis lietuvių kalbos (individualių konsultacijų lankymas, lietuvių kalbos mokymo intensyvinamas, specialistų pagalbos teikimas ir kt.);
		5. adaptacinio laikotarpio metu Vaiko gerovės komisijos sprendimu mokinio pasiekimai gali būti pažymiais nevertinami, tačiau aprašomuoju būdu elektroniniame dienyne fiksuojama mokinio daroma pažanga;
	3. naujai atvykusiems mokiniams skiriamas 1 mėnesio adaptacinis laikotarpis (esant reikalui, adaptacinis laikotarpis gali būti ilginamas):
		1. adaptacijos laikotarpiu mokiniai pažymiais nevertinami, pasiekimai netikrinami kontroliniais darbais. Mokytojas, norėdamas išsiaiškinti ugdymo(si) pasiekimus, taiko individualius mokinių pažinimo būdus;
		2. rekomenduojama lankyti konsultacijas programų skirtumams likviduoti;
		3. numatomas klasės vadovo, mokytojų darbas su atvykusiu mokiniu ir mokinio tėvais pasitelkiami mokiniai savanoriai, padėsiantys atvykusiam mokiniui sklandžiai įsitraukti į mokyklos bendruomenės gyvenimą.

**V SKYRIUS**

**BAIGIAMOSIOS NUOSTATOS**

1. Gimnazijos Mokinių mokymosi krūvių reguliavimo tvarkos aprašą tvirtina

gimnazijos vadovas.

1. Mokinių mokymosi krūvių reguliavimo tvarkos aprašas skelbiamas gimnazijos interneto tinklalapyje <https://www.obrembskio.vilniausr.lm.lt>;
2. Su Mokinių mokymosi krūvių reguliavimo tvarkos aprašu gimnazija supažindina mokinius, mokinių tėvus (globėjus, rūpintojus), mokytojus, švietimo pagalbos specialistus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus r. Maišiagalos kun. Juzefo Obrembskio

gimnazijos mokinių mokymosi

krūvių reguliavimo tvarkos aprašo

1 priedas

**MOKINIŲ MOKYMOSI KRŪVIŲ REGULIAVIMO PRIEMONIŲ PLANAS**

|  |  |  |
| --- | --- | --- |
| **Laikas** | **Priemonė** | **Atsakingas** |
| Rugsėjis | Pamokų tvarkaraščio sudarymas | Direktoriaus pavaduotojas ugdymui |
| Ilgalaikių planų ir programų sudarymas | Mokytojai |
| Rugsėjis | Neformaliojo ugdymo tvarkaraščio sudarymas | Direktoriaus pavaduotojas ugdymui |
| Duomenų rinkimas apie mokinius, lankančiusdailės, muzikos ir sportinės krypties neformaliojo vaikų švietimo ir formalųjį švietimą papildančio ugdymo mokyklas | Klasių vadovai |
| Tėvų susirinkimas. Supažindinimas su Gimnazijos mokinių mokymosi krūviųreguliavimo tvarkos aprašu | Klasių vadovai |
| Spalis | PUG, 1, 5 klasių ir naujai atvykusių mokinių adaptacijos tyrimai, rezultatųanalizė | Psichologė |
| Lapkritis | Susitarimų dėl atsiskaitomųjų darbų rašymo tvarkos laikymosi stebėsena | Direktoriaus pavaduotojas ugdymui |
| Gruodis | Savaitė be namų darbų | Direktoriaus pavaduotojas ugdymui, mokytojai |
| Sausis | Gerosios patirties sklaida mokytojų metodinėse grupėse dėl mokinių mokymosi krūvio reguliavimo | Metodinių grupiųpirmininkai |
| Vasaris | Analizė, ar kontrolinių darbų skaičiusorientuojamas į ugdymo plane dalykui skirtų savaitinių pamokų skaičių. | Direktoriaus pavaduotojas ugdymui |
| Lapkritis Kovas | Mokinių apklausa dėl mokymosi krūvio | Direktoriaus pavaduotojas ugdymui |
| Balandis | Susitarimų dėl namų darbų skyrimo tvarkos laikymosi stebėsena | Direktoriaus pavaduotojas ugdymui |
| Kartą per mėnesį | El. dienyno ir atsiskaitomųjų darbų grafiko įrašų stebėsena | Direktoriaus pavaduotojas ugdymui |
| SausisBirželis | Mokinių ugdymo(si) rezultatų analizė | Direktoriaus pavaduotojas ugdymui, klasių vadovai, mokytojai |
| Kartą per pusmetį | Pamokos organizavimo atsižvelgiant į mokinių individualius gebėjimus, namų darbų skyrimo tikslingumo stebėsena | Direktoriaus pavaduotojas ugdymui |
| Pagalporeikį | Dalyvavimas kvalifikacijos tobulinimorenginiuose mokymosi krūvių reguliavimoklausimais | Mokytojai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_